XI број 06 - 46/ 23

Веће Градске општине Звездара, на основу члана 14. и члана 42. Статута Градске општине Звездара („Службени лист града Београда“ бр. 124/2019–пречишћен текст), на основу чланова 11. и 12. Правилника о суфинансирању енергетске санације породичних кућа и станова у оквиру пројекта „Чиста енергија и енергетска ефикасности за грађане у Србији“, ЈП2/23, XI број 06-28/23 од 17.08.2023. и Решења Већа ГО Звездара XI број 06-28/23 од 17.08.2023, доноси

РЕШЕЊЕ

I

Решење Већа ГО Звездара XI број 06-28/23 од 17.08.2023. којим је образована Комисија за реализацију мера енергетске санације (у даљем тексту: Комисија), мења се у ставу I тако што се бришу тачке 10. и 16, после чега Комисија уместо 17 броји 15 чланова.

II

У свему осталом Решење Већа ГО Звездара XI број 06-28/23 од 17.08.2023. остаје непромењено.

III

Ово Решење ступа на снагу даном доношења.

О б р а з л о ж е њ е

Градска општина Звездара потписала је са Министарствom рударства и енергетикеУговор о суфинансирању програма енергетске санације породичних кућа и станова, које спроводи Градска општина Звездара број 020-2-109/23 од 20.7.2023. године, а којим се регулише суфинансирање Програма енергетске санације породичних кућа и станова.

Веће Градске општине Звездара донело је Правилник о суфинансирању енергетске санације породичних кућа и станова у оквиру пројекта „Чиста енергија и енергетска ефикасности за грађане у Србији“, ЈП2/23, под XI број 06-28/23 од 17.08.2023. Наведеним Правилником предвиђено је да Веће Градске општине Звездара доноси решење о образовању Комисије за реализацију мера енергетске санације, број чланова и састав Комисије, основни задаци Комисије, као и друга питања од значаја за њен рад, у смислу чега је Веће ГО Звездара донело Решење XI број 06-28/23 дана 17.08.2023.

Међутим, због околности да je Оливери Вељановић и Радмили Урошевић престао односно ускоро престаје радни однос, било је неопходно извршити измену у смислу чега је решено како стоји у у диспозитиву.

Решење је донето на седници Већа Градске општине Звездара XI број 06 – 46 од 10.11.2023. године.

Решење доставити:

* Члановима Комисије
* Одељењу за комуналне делатности,

заштиту животне средине и

координацију инвестиционих пројеката,

* Одељењу за друштвене делатности
* Архиви

ПРЕДСЕДНИК ВЕЋА

ГРАДСКЕ ОПШТИНЕ ЗВЕЗДАРА

Владан Јеремић